**ПРЕДЛОЖЕНИЯ ЗА ДЕЙНОСТ НА НАРОДНО ЧИТАЛИЩЕ „ ХРИСТО СМИРНЕНСКИ – 1935“ ГРАД ПЛОВДИВ ЗА 2024 ГОДИНА**

Трите основни дейности на Народно читалище “Христо Смирненски – 1935” град Пловдив са:

 І – Библиотечна дейност

 ІІ – Културно – масова дейност

 ІІІ – Развитие на художествено творчество

 I . Библиотечна дейност

 През 2024г. да се регистрират до 260 читатели, да бъдат раздадени 5300 библиотечни документа. Да се закупи нова художествена и детска литература. Да се абонира библиотеката за издания, които се търсят и четат. Да се подреждат изложби по повод бележити дати и събития, годишнини на известни писатели, исторически личности, дейци на изкуството и културата и офицери от Българската армия. Да продължи активната работа с децата от детските градини и училищата в района –детски утра, четене на приказки, запознаване с детски писатели, маратони на четенето. Подреждане във фоайето на изложби от детски рисунки от произведения на разглежданите автори. Да се организират срещи и литературни четения с поети и писатели – запасни и действащи военни по повод важни исторически събития, исторически личности и актуални празници. Библиотеката да подпомага с материали и провежда различни мероприятия, като ги координира с културната дейност на читалището. Библиотеката да участва в програмите на МК за обновяване на библиотечния фонд с нови информационни източници.

 Друга основна дейност на читалището е развитие на художествено-творческите способности на децата и жителите на района. През 2024 година в читалището ще работят следните колективи, школи и клубове:

1. Танцово студио „Милениум“ – деца от различни възрасти в две групи – напреднали и начинаещи.
2. Школа за аржентинско танго – възрастни и младежи.
3. Клуб за на народни танци „Таралеж“ – възрастни и младежи.
4. Школа по йога „Кайваля“ – без ограничение на възрастта.
5. Школа по спортни танци – деца от различни възрасти.

В читалището ще работят и следните клубове по интереси:

1. Клуб за любителите на книгата за читатели от началните класове „Малкият принц“.
2. Клуб за здравословно хранене и алтернативна медицина „Дълголетие и здраве“.
3. Клуб „Военни патриоти“.

Третата основна дейност на читалището е културно-масовата работа. През 2024 г. в читалището ще се провеждат традиционните мероприятия и дейности , свързани с годишния календар, и участия в различни концерти, празници, чествания, фестивали и състезания.

 МЕСЕЦ ЯНУАРИ

1. Изложба във фоайето на читалището по случай 176 години от рождението на Христо Ботев .
2. Празнуване на Деня на родилната помощ – Бабинден с жените от квартала.
3. Изложба в библиотеката по случай 150г. от рождението на Съмърсет Моъм – английски писател и драматург
4. Среща разговор с офицерите от Клуб „Военни патриоти“ по случай 170г. от рождението на Стефан Стамболов – български революционер и държавник.
5. Изложба в библиотеката по случай 146 години от рождението на Яворов.

 МЕСЕЦ ФЕВРУАРИ

1. Изложба във фоайето на читалището по случай 151 години от Обесванeто на Васил Левски.
2. Участие в градското честване на 151 години от Обесването на Васил Левски – панихида и поклонение пред паметника, организирано от Общински комитет „Васил Левски“ и Община Пловдив.
3. Изложба в библиотеката„Басните – мъдростта на народите“ по случай 255 години от рождението на Иван Крилов – руски писател, сатирик и баснописец.
4. Детско утро с учениците от ОУ“Елин Пелин“ на тема „Басните – мъдросттта на народите“ по случай 255 год. от рождението на Иван Крилов.
5. Беседа в Клуб „Дълголетие и здраве“ на тема „ Копривата е божи дар, лекува почти всичко“.

 МЕСЕЦ МАРТ

1. Изложба във фоайето по случай 146 години от Освобождението на България от османско владичество.
2. „ Баба Марта бързала, мартеници вързала“ – празнуване на Баба Марта с децата от първите класове на ОУ“ Елин Пелин“, изложба от мартеници.
3. Детски утра по случай Пролетните празници с учениците от началните класове от ОУ“Елин Пелин“.
4. Празнуване на Първи март- Баба Марта и Деня на самодееца от Танцово студио „Милениум“ – карнавал, концерт, дискотека.
5. Празнуване на Първи март – Ден на самодееца и Баба Марта от танцьорите от колективите на читалището.
6. Празнуване на Осми март с жените от района.
7. Участие в концерта на любителските колективи на пловдивските читалища, организиран от ОЧС.
8. Изложба в библиотеката по случай 95 години от рождението на Вера Мутафчиева – български писател и историк.

 МЕСЕЦ АПРИЛ

1. Изложба в библиотеката по случай Първи април- Ден на хумора и шегата.
2. Изложба във фоайето на читалището по случай 148 години от избухването на Априлското въстание.
3. Изложба в библиотеката по случай 460 год. от рождението на Шекспир – английски драматург и поет.
4. Отбелязване на Похода на книгите и Седмицата на Детската книга – маратони на четенето с читателите от Клуб „Малкият принц“ – „Любими герои от любими приказки“
5. Участие на Танцово студио „Милениум“ във Великденския концерт на Пловдивска обществена телевизия.
6. Изложба в библиотеката по случай 22 април – Ден на земята.
7. „Нашата прекрасна синя планета“ – детско утро с учениците от третите класове на ОУ“Елин Пелин“ по случай 22 април – Ден на земята.
8. Участие на Танцово студио „Милениум“ в концерт по случай Деня на балета в НЧ“ Виделина“ град Пазарджик.

 МЕСЕЦ МАЙ

1. Изложба във фоайето на читалището по случай 6 май – Ден на храбростта.
2. Празнуване на 6 май – Ден на храбростта с офицерите от Клуб „Военни патриоти“.
3. Изложба в библиотеката по случай 166 години от първото честване на празника на светите братя Кирил и Методий в Пловдив
4. Участие на Танцово студио „Милениум“ в концерта на Пловдивска обществена телевизия по случай 24 май.
5. Участие на колективите на читалището в концерта на Кметство „Западен“ в парк „Ружа“ по случай 24 май.
6. Участие на колективите на читалището в празничния концерт на пловдивските читалища по случай 24 май , организиран от ОЧС.
7. Тържествен концерт на Танцово студио „Милениум“ по случай 24 рожден ден на Студиото – гости, спонсори, коктейл, дискотека.
8. Изложба в библиотеката по случай 225 год. от рождението на Оноре Балзак – френски писател

 МЕСЕЦ ЮНИ

1. Изложба във фоайето на читалището по случай Първи юни – Международен ден на детето от детски рисунки и апликации.
2. Участие на Танцово студио „Милениум“ в градските концерти по случай Първи юни – Ден на детето.
3. Празничен концерт на Танцово студио „Милениум“ и в градината пред читалището по случай Първи юни.
4. Празнуване на Втори юни – Ден на Ботев и загиналите за свободата на България с офицерите от Клуб „Военни патриоти“.
5. Изложба в библиотеката по случай 174 години от

рождението на Иван Вазов – Патриарх на българската литература.

1. Детско утро „Аз съм българче“ с читатели от Клуб „Малкият принц“ по случай 174 години от рождението на Иван Вазов.
2. Изложба в библиотеката по случай 225 год. от рождението на Ал.Пушкин – руски поет, драматург и литературен критик.
3. Участие на Танцово студио „Милениум“ в концерта на ПОТВ „Здравей лято“ .

 МЕСЕЦ ЮЛИ

1. Участие в тържественото честване на 187 години от рождението на Апостола на свободата Васил Левски, съвместно с Общински комитет „ Васил Левски“.
2. Изложба във фоайето на читалището по случай 187 г. от рождението на Апостола на свободата – Васил Левски.
3. Организиране и провеждане на показни уроци и уърк шопове по аржентинско танго в залата на читалището с гостуващи преподаватели от чужбина и страната.

 4.Лятна работа с читателите от началния курс- четене на

 открито на книги по списъците, обсъждане на любими

 произведения и нашумели заглавия в Клуб „Малкият

 принц“.

5.Изложба в библиотеката по случай 160 год. от рождението на Петър Дънов – български теолог и философ.

6. „Ключът към живота – среща-разговор в Клуб „Дълголетие и здраве“ по случай 160 год. от рождението на Петър Дънов.

 МЕСЕЦ АВГУСТ

1. Участие на Школата за аржентинско танго в Международен Елит танго маратон „ Влюбени във вятъра“ в Равадиново .
2. Уроци по Аржентинско танго с младежи от района. – история на тангото, демонстрации.
3. Изложба в библиотеката по случай 275 год. от рождението на Гьоте – немски поет , мислител и естественик.
4. Лекция в Клуб „Дълголетие и здраве“ на тема „ Девет задължителни билки за домашната аптека“

МЕСЕЦ СЕПТЕМВРИ

1.Участие на Танцово студио „Милениум“ в градския концерт по случай Съединението на България.

2. Изложба в библиотеката по случай 105 год. от рождението на Николай Хайтов – български писател.

3.Концерт по случай 126 години от рождението на патрона на читалището Христо Смирненски – български поет и сатирик .

1. Изложба във фоайето на читалището по случай 126 год. от рождението на Христо Смирненски.
2. Организиране и участие на Танцово студио „Милениум“ в Международен фестивал на изкуствата "Черноморски вечери“ в Златни пясъци , Варна.
3. Участие на Танцово студио „Милениум“ в концерта на ПОТВ „Довиждане лято“.

 МЕСЕЦ ОКТОМВРИ

1. Конкурс „Моето вълшебно лято“ с учениците от началните класове на ОУ“Елин Пелин“ – връчване на грамоти и четене на творбите на децата.
2. Участие на Танцово студио „Милениум“ във Фестивала „Пътят на изгряващите звезди“ на Пловдивска обществена телевизия.
3. Участие на Школа за аржентинско танго в Милонга „Алма Либре“ в гр.Комотини в Гърция.
4. Беседа в Клуб „Дълголетие и здраве“ на тема „Суперхраните на есента – цвекло, тиква , дюля и нар“.
5. Изложба в библиотеката по случай 95 години от рождението на Йордан Радичков .

 МЕСЕЦ НОЕМВРИ

1. Участие на колективите в концерта на пловдивските читалища по случай Първи ноември, организирано от ОЧС.
2. Изложба във фоайето на читалището по случай Първи ноември – Ден на народните будители.
3. Изложба в библиотеката за Деня на народните будители – общо български празник в чест на българските просветители и книжовници.
4. Детско утро с децата от ЦДГ“Дружба“ по случай Ден на народните будители – запознаване с празника и четене на любими приказки, изложба в библиотеката.
5. Среща-разговор с офицерите от Клуб „Военни патриоти“ по случай 165 год. от рождението на Радко Димитриев – български военен деец и дипломат.

 МЕСЕЦ ДЕКЕМВРИ

1. Изложба в библиотеката „Духовният свят на героите на о.з.капитан Йордан Йовков“ по случай 144 години от рождението му .
2. Празнуване на Коледа и Нова година с офицерите от СОСЗР.
3. Коледни партита организирани от колективите в читалището.
4. Коледна среща- коктейл на читалищни дейци организиран от ОЧС.
5. Изложба в библиотеката по случай 115 години от рождението на Никола Й.Вапцаров – български поет.
6. Участие на Школата за аржентинско танго в Танго бал по случай Международния ден на тангото – 11 декември в гр.София.
7. Коледен концерт на Танцово студио „Милениум“ в залата на читалището.